นายกฯ  ยืนยัน การอภิปรายทั่วไปโดยไม่ลงมติถึงข้อกล่าวหาการทุจริตและกลุ่มทุนจีนสีเทาได้สั่งการให้ดำเนินการตามกระบวนการของกฎหมายโดยไม่ก้าวก่ายหรือแทรกแซง เพราะทุกคนต้องอยู่ภายใต้กฎหมายเดียวกัน
การอภิปรายทั่วไปโดยไม่ลงมติตามรัฐธรรมนูญ มาตรา 152 ในช่วงที่ผ่านมา พลเอก ประยุทธ์ จันทร์โอชา นายกรัฐมนตรี  ชี้แจงครั้งแรกของวันนี้ (16 ก.พ.66) กรณีข้อกล่าวหาของฝ่ายค้านทั้งเร่งกลุ่มทุนจีนสีเทาต่าง ๆ โดยขณะนี้อยู่ในขั้นตอนของกระบวนการสอบสวนและสามารถจับกุมขยายผลผู้มีส่วนเกี่ยวข้องหลายราย รวมถึงกรณีที่อภิปรายถึง ส.ว.เข้าไปเกี่ยวข้องว่า ได้สั่งการให้มีการสอบสวน ยืนยันไม่ช่วยเหลือใครทั้งสิ้น ซึ่งอยู่ในขั้นตอนของกระบวนการยุติธรรมจึงไม่สามารถเข้าไปก้าวก่ายได้ อีกทั้งข้อกล่าวหาเจ้าหน้าที่ตำรวจเข้าไปเกี่ยวข้องได้ตั้งคณะกรรมการสอบแล้วเช่นกัน ซึ่งหากพบความผิดต้องถูกดำเนินการทางวินัยและทางอาญาโดยไม่ยกเว้น เพราะทุกคนต้องอยู่ภายใต้กฎหมายเดียวกัน ส่วนประเด็นการแก้ปัญหายาเสพติด นายกรัฐมนตรี ยืนยันการแก้ปัญหาของรัฐบาลไม่ได้ล้มเหลวมีการแก้ปัญหาครอบคลุมทุกมิติ โดยเฉพาะการปรับปรุงกฎหมายเพื่อให้มีประสิทธิภาพมากยิ่งขึ้นนายกรัฐมนตรี ยังชี้แจงข้อกล่าวหาการทำงานของกองอำนวยการรักษาความมั่นคงภายในราชอาณาจักร (กอ.รมน.) ว่า เป็นการบูรณาการการทำงานร่วมกันเพื่อความมั่นคงของประเทศ โดยเฉพาะในพื้นที่ภาคใต้ที่จำเป็นต้องมีหน่วยงานเฉพาะกิจเข้าไปดูแล ซึ่งหากในอนาคตปัญหาความไม่สงบหมดไปสามารถยกเลิกได้ และย้ำว่าการแก้ปัญหาความไม่สงบในพื้นที่ภาคใต้มีความคืบหน้ามาโดยลำดับ.